Ιωάννης Κορωναίος (πολιτικός)

Ο Ιωάννης Κορωναίος του Παναγιώτη (1916-1998) ήταν Έλληνας δικηγόρος και πολιτικός. Χρημάτισε βουλευτής τη δεκαετία του ' 80. Ήταν παντρεμένος με τη Σοφία Κορωναίου.Κοινωνικά, Καθημερινή, 10-6-1998, σελ. 14  

 Σταδιοδρομία 
Καταγόταν από τα Κύθηρα και σπούδασε νομικά στο Πανεπιστήμιο της Αθήνας, στην ΑΣΟΕΕ και στο Πανεπιστήμιο της Βαλτιμόρης των ΗΠΑ. Κατά την διάρκεια της χούντας εντάχθηκε στο ΠΑΚ, αναπτύσσοντας έντονη αντιδικτατορική δράση, η οποία του στοίχισε την καταδίκη και τον εγκλεισμό του στις φυλακές Κορυδαλλού επί τριετία.Τα Νέα, 31-5-1985, σελ. 26.   Εργάστηκε ως δικηγόρος. 

Κατήλθε ως υποψήφιος στις εκλογές του 1974 με το ΠΑΣΟΚ στην Α΄ Αθηνών χωρίς να εκλεγεί, καθώς έλαβε  2.302 ψήφους.Εκλογές 1974 , Οι 1.438 πολιτευτές, Αέρα, 1-5-2012, ανάκτηση 24-6-2014.

Τελικά εξελέγη βουλευτής με το ΠΑΣΟΚ στις εκλογές του 1981 και υπηρέτησε ως το 1985, χρονιά κατά την οποία πολιτεύτηκε ξανά χωρίς επιτυχία. Μετά την παραίτηση της Βάσως Παπανδρέου από το βουλευτικό αξίωμα, ο Κορωναίος έγινε βουλευτής Επικρατείας στις 2 Ιανουαρίου 1989. Η θητεία του στη Βουλή τερματίστηκε τον Ιούνιο του 1989.Κοινοβουλευτική θητεία, ιστοσελίδα Βουλής των Ελλήνων, ανάκτηση 25-6-2014..

Πέθανε το 1998 και κηδεύτηκε στις 10 Ιουνίου από τον ιερό ναό του Αγίου Λαζάρου του Α΄ Κοιμητηρίου Αθηνών.

 Παραπομπές 

Κατηγορία:Έλληνες δικηγόροι του 20ού αιώνα
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με το ΠΑΣΟΚ